ПРЕДЛОГ

На основу члана 69. Закона о локалним изборима („Службени гласник РС“, бр. 14/2022), члана 86. став 4. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) и члана 190. Пословника Скупштине општине Димитровград („Сл. лист општине Димитровград“, бр. 43/21 – пречишћени текст), Скупштина општине Димитровград на седници одржаној \_\_\_\_\_\_\_\_2024. године доноси:

**ОДЛУКУ**

**о констатовању престанка мандата председника, чланова и секретара Привременог органа општине Димитровград**

**1. КОНСТАТУЈЕ СЕ** престанак мандата председника и чланова Привременог органа општине Димитровград, образованог Решењем Владе Републике Србије о именовању председника и чланова Привременог органа општине Димитровграда („Сл. гласник РС“, бр. 94/23) и секретара именованог Решењем Привременог органа општине Димитровград („Службени лист општине Димитровград“, бр. 32/23), на дан 25.01.2024. године, и то:

|  |  |
| --- | --- |
| Име и презиме: | Функција: |
| Владица Димитров | Председник Привременог органа |
| Зоран Ђуров | Члан Привременог органа |
| Жан Цоневић | Члан Привременог органа |
| Зоран Геров | Члан Привременог органа |
| Слађана Иванов | Члан Привременог органа |
| Мирољуб Ђорђевић | Секретар Привременог органа |

2. Ова Одлука се објављује у „Службеном листу општине Димитровград“ и на веб – презентацији Републичке изборне комисије.

**Образложење**

Чланом 69. став 1. Закона о локалним изборима („Службени гласник РС“, бр. 14/2022) прописано је да скупштина доноси одлуку којом констатује да је одборнику престао мандат одмах након што прими обавештење о разлозима за престанак његовог мандата, на седници која је у току, односно на првој наредној седници.

Ставом 2. истог члана прописано је да одлука којом се констатује да је одборнику престао мандат објављује се на веб-презентацији.

Чланом 86. став 4. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) прописано је да до конституисања скупштине и избора извршних органа јединице локалне самоуправе, текуће и неодложне послове из надлежности скупштине и извршних органа јединице локалне самоуправе, обавља привремени орган јединице локалне самоуправе који чине председник и четири члана.

Дана 25.01.2024. године, на првој конститутивној седници Скупштине општине Димитровград конституисана је Скупштина општине Димитровград и изабрани су извршни органи општине Димитровград. Како је Привремени орган обављао и послове из надлежности Скупштине, Скупштина општине Димитровград примењујући аналогију са чланом 69. Закона о локалним изборима доноси ову Одлуку.

**Поука о правном средству:** Лице којем је констатован престанак мандата може поднети жалбу Вишем суду у Пироту у року од седам (7) дана од дана доношења ове Одлуке. Жалба се подноси преко Скупштине општине Димитровград.

Бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Димитровграду, \_\_\_\_\_\_\_\_\_ 2024. године.

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

**Зоран Ђуров**